Alhaji Ganiyu Akanbi Bello (An haife shi 10 Yuni 1930 - ya mutu 5 Yuni 2014) ya kasance shahararren shugaban al’ummar Yarbawa kuma hamshakin attajiri. Dokta Alhaji GA Bello, jakadan al’ummar Yarbawa ne a Kano, shi ne shugaba kuma babban jami’in kamfanin Criss Cross Ltd. An fi saninsa da GA Bello. An haifi Bello a jihar Oyo, Najeriya a ranar 10 ga watan Yuni shekarar 1930 ga Abdullahi Yusuf da Sinota Bello, na biyu a cikin yara uku. Duk iyayen sun mutu tun yana karami kuma an aike shi ya zauna tare da kawunsa wanda ya ƙi tura shi makaranta. Ya bar kawun nasa ya fara saran itace domin daukar nauyin kudin makaranta. Bello ya auri Sakirat Ayoka Ogabi a kusan shekara ta 1959. Yaronsu na fari mai suna Tawakalitu Bello Sanusi, sai Moriliatu Bisola Bello Sanusi, Basira Biodun Bello Oyefeso, da wani ɗa Nurudeen Bello. Tsakanin 1966 da 1967, lokacin yakin basasar Najeriya, wanda aka fi sani da yakin Biyafara, Bello ya tura matarsa da ’ya’yansa zuwa Legas alhali yana Kano.